section_heading: Sadržaj romana
paragraph_text: Viktor je usamljenik, pisac u nastajanju, ili više vjerojatno - neuspjeli pisac. Za jedinog prijatelja ima Mišu, kućnog mezimca, pingvina iz Kijevskog zoološkog vrta. Viktor sanja o karijeri pisca, a onda, naizgled slučajno, javlja mu se glavni urednik Kijevskih dnevnih novina. Želi li pisati osmrtnice za ugledne osobe, osobe iz javnog života? Viktor pristaje, više iz dosade nego stvarnog interesa, osim toga dobro ćc biti plaćen, a onda, čudom, u život mu ulaze samozatajni likovi: Miša, predstavnik mafijaškog podzemlja, njegova kći Šonja. Šonju, pak u Viktorovoj odsutnosti čuva Nina. Zatim je tu Sergej, mladi policajac, Ljoša, čuvar, čudni znanstvenik te predsjednik društva "Antarktik".